DS «Kysten»

DS «Kysten» er et kystruteskip bygget ved Trondhjems Mekaniske Værksted som byggenummer 139. Skipet ble levert til Namsos Dampskibsselskap i 1909 og satt i rute mellom Trondheim og Namsos. Ruten hadde 45 anløp og turen tok nesten to døgn.

I 1926 ble båten skadet av et vindkast som kastet den av blokkene mens den lå i dokk. I 1940 og 1944 ble den rekvirert av tyskerne. I 1950 ble den satt inn i den opprinnelige ruten igjen etter omfattende reparasjon og renovering, blant annet ble den forlenget med 14 fot.

I 1964 ble «Kysten» solgt til Tvedestrand og fikk navnet «Askaas». Da Tønsberg feiret 1100-årsjubileum i 1971, ble A/S Jubileumsskipet grunnlagt, og «Askaas» ble innkjøpt og omdøpt til «Kysten I» etter en innsamling.

«Kysten» har ligget til reparasjon på Bredalsholmen Dokk og Fartøyvernsenter (Nasjonalt fartøyvernsenter) fra 2003 til 2012 med store rustskader i skroget. Skipet ble slept tilbake til Tønsberg i august 2012 for videre innvendig restaurering ved Tønsberg Kystkultursenter.«Se, Kysten er tilbake!» Tønsbergs Blad, 17. august 2012 Den 29. juni 2019 seilte den for første gang med passasjerer etter restaureringen.«Kysten» seiler igjen, bli med på jomfruturen minutt for minutt Tønsbergs Blad, 28. juni 2019. (Betaling)

 Referanser 

 Eksterne lenker 


  DS «Kysten» , fra Tønsberg Maritime Kulturforum
  DS «Kysten I», fra Sjøhistorie

Kategori:Norske dampskip
Kategori:Sjøfart i Trøndelag
Kategori:Sjøfart i Agder
Kategori:Sjøfart i Vestfold
Kategori:Tønsberg
Kategori:Verneverdige fartøy
Kategori:Skip fra 1909
Kategori:1909 i Norge
Kategori:Hjemmeflåten
Kategori:Skip bygget i Norge
Kategori:Artikler i sjøfart-prosjektet